2. ปัจจัยความเสี่ยง

1.  ความเสี่ยงที่เกิดจากการประกอบธุรกิจ

-   สินค้าคงเหลือ

ในปี 2554 บริษัทฯ มีสินค้าคงเหลือมีมูลค่ารวม 306.45 ล้านบาท หรือคิดเป็นร้อยละ 48.40
ของสินทรัพย์ รวม มูลค่าสินค้าคงเหลือดังกล่าวลดลง เมื่อเทียบกับปี 2553
ซึ่งมีมูลค่าสินค้าคงเหลือจำนวน 313.89 ล้านบาท

บริษัทฯ มีมูลค่าสินค้าคงเหลือจำนวนมาก
และมีความจำเป็นที่จะต้องสำรองทั้งวัตถุดิบเพื่อการผลิตทั้งการผลิต Wafer
และการสำรองวัตถุดิบเพื่อนำมาประกอบเป็น Diodes รวมทั้งการสำรองสินค้ากึ่งสำเร็จรูป
และสินค้าสำเร็จรูปผลิตภัณฑ์ Diodes ซึ่งมีมากกว่า 12,000 Part Numbers หรือ มากกว่า 50
Packages

ความจำเป็นที่จะต้องมีการสำรอง เกิดจากปัจจัยต่างๆ ดังนี้

  1.
  ความจำเป็นในการเก็บสำรองสินค้ากึ่งสำเร็จรูปและสินค้าสำเร็จรูปเพื่อรองรับความต้องการในการใช้งานของลูกค้า
  เพราะในระบบ Logistics สำหรับอุตสาหกรรม Discrete Semiconductors
  ในปัจจุบันผู้ผลิตสินค้าในอุตสาหกรรมปลายทางเช่น เครื่องใช้ไฟฟ้า คอมพิวเตอร์ ชิ้นส่วนยานยนต์
  และสินค้าอิเล็กทรอนิกส์ทุกประเภท จะผลักดันต้นทุนในการจัดเก็บดูแล
  การกระจายสินค้าและวัตถุดิบไปให้กับ Suppliers ที่เป็นผู้ผลิตชิ้นส่วนต่างๆที่สำคัญ
  และสำหรับธุรกิจของบริษัทฯ ซึ่งเป็นผู้ผลิตไดโอด
  บริษัทมีความจำเป็นจะต้องเก็บสำรองสินค้ากึ่งสำเร็จรูปและสินค้าสำเร็จรูปหลากหลายรายการ
  เพื่อรองรับความต้องการในการใช้งานของลูกค้าตามปริมาณการสั่งซื้อในแผนการสั่งซื้อของลูกค้ารายสำคัญ

  2.
  เพื่อสร้างความได้เปรียบในเรื่องเวลาการส่งมอบและเพื่อตอบสนองนโยบายการผลิตสินค้าหลากหลายรายการเพื่อรองรับความต้องการของลูกค้าที่เปลี่ยนแปลงอยู่ตลอดเวลาตามเทคโนโลยี
  และเพื่ออำนวยความสะดวกให้กับลูกค้าที่จะสามารถสั่งซื้อสินค้าหลากหลายรายการ
  โดยไม่แยกซื้อสินค้าจากผู้ผลิตรายอื่น
  บริษัทจำเป็นต้องมีการสำรองวัตถุดิบให้มีปริมาณเพียงพอต่อความต้องการในการผลิต

  3. ปัจจุบันบริษัทฯ ดำเนินมาตรการรองรับการเพิ่มขึ้นของการแข่งขันในธุรกิจ โดยบริษัทฯ
  ได้ดำเนินมาตรการเพิ่ม

  ความหลากหลายของผลิตภัณฑ์ (Multiple New Parts numbers and New Design)
  ตามแนวโน้มการเปลี่ยนแปลงของเทคโนโลยีและความต้องการใช้งานของผู้ผลิตในอุตสาหกรรมต่างๆ
  อย่างต่อเนื่อง เพื่อให้ครอบคลุมการออกแบบสำหรับทุกอุตสาหกรรม ทั้งโซล่าเซลล์ รถยนต์
  การบิน เครื่องใช้ไฟฟ้า และเครื่องใช้อิเล็กทรอนิกส์ ต่างๆ ซึ่งจะส่งผลให้บริษัทมี Part
  Numbers หลากหลาย การใช้ประโยชน์จากการประหยัดทางธุรกิจ ( Economies of Scales
  ) มีน้อย ดังนั้นบริษัทจึงต้องมีการสำรองวัตถุดิบเพื่อการผลิต Part Numbers
  ต่างๆที่หลากหลายเพิ่มขึ้น

แม้สินค้าคงเหลือของบริษัทฯ จะมีจำนวนมาก แต่ สินค้าของบริษัทได้แก่ Diodes / Wafer /
Chips/ Dices ที่เก็บอยู่ในสต็อคสินค้าของบริษัทนั้น บริษัทฯ
ได้รับความเห็นทางวิชาการจากศูนย์วิจัยอิเล็กทรอนิกส์
สถาบันเทคโนโลยีพระจอมเกล้าเจ้าคุณทหารลาดกระบัง และ
ศูนย์เทคโนโลยีอิเล็กทรอนิกส์และคอมพิวเตอร์แห่งชาติ
สำนักงานพัฒนาวิทยาศาสตร์และเทคโนโลยีแห่งชาติในเรื่องความไม่ล้าสมัย
และไม่เสื่อมสภาพเนื่องจากDiodes / Wafer/Chips/ Dices ที่อยู่ในสต็อคสินค้าของบริษัทฯ ว่า
สินค้าขอ งบริษัทฯ ได้แก่ Diodes / Wafer / Chips/ Dices
ที่เก็บอยู่ในสต็อคสินค้าของบริษัทนั้น
จะมีคุณสมบัติทางไฟฟ้าเหมือนเดิมไม่เสื่อมสภาพด้วยเหตุผลในทางวิชาการ ดังนี้

1.  อุปกรณ์ไดโอด / Wafer / Chips/ Dices ทั้งหมดนี้ทำจากวัสดุสารกึ่งตัวนำ
    ซึ่งมีจุดหลอมเหลวสูง ตัวอย่างเช่น ซิลิกอนมีจุดหลอมเหลวที่อุณหภูมิ 1,416 องศาเซลเซียส
    ดังนั้นการที่จะเกิดการเสียหายเนื่องจากอุณหภูมิในสภาวะที่อยู่ในบรรยากาศของอุณหภูมิห้องจึงเป็นไปได้น้อยมากๆ
    จนถือเสมือนว่าไม่เกิดขึ้น

2.  ลักษณะโครงสร้างของอุปกรณ์ไดโอดนั้นเกิดจากการเจือสารชนิดเอ็นหรือชนิดพี
    (ขึ้นอยู่กับชนิดของฐานรอง) เพื่อสร้างเป็นรอยต่อ พี-เอ็น
    การเจือสารนั้นจะกระทำได้ที่อุณหภูมิสูง (มากกว่า 800 องศาเซลเซียสเท่านั้น)
    ไม่สามารถกระทำได้ที่อุณหภูมิห้องเนื่องจากอะตอมของสารเจือไม่สามารถแพร่ซึมได้

3.  การเปลี่ยนแปลงคุณสมบัติของอุปกรณ์ไดโอด Wafer/Chips/Dices นั้นเกิดจากสาเหตุหลักคือ
    การแพร่ซึมของสารเจือที่บริเวณรอยต่อ พี-เอ็น
    และหรือที่บริเวณรอยต่อระหว่างสารกึ่งตัวนำกับโลหะที่ใช้ทำขั้ว
    แต่เนื่องจากที่อุณหภูมิห้องอะตอมของสารเจือไม่สามารถแพร่ซึมได้
    จึงสามารถกล่าวได้ว่าที่อุณหภูมิห้องการเสื่อมคุณสมบัติของอุปกรณ์สารกึ่งตัวนำเนื่องจากการแพร่ซึมของสารเจือนั้นสามารถตัดทิ้งได้

4.  การเปลี่ยนแปลงคุณสมบัติของอุปกรณ์ไดโอด/Wafer/Chips/Dices ที่มีขั้วโลหะอยู่นั้น
    อาจจะมีการเสื่อมสภาพเนื่องจากโลหะเอง
    เช่นโลหะที่ใช้ทำขั้วนั้นอาจจะทำปฏิกิริยากับอากาศเกิดเป็นออกไซด์ของโลหะนั้น
    ซึ่งแก้ไขได้โดยบรรจุอยู่ในตัวถัง สร้างชั้นป้องกันหรือเก็บไว้ในที่ที่ไม่มีออกซิเจน
    อีกสาเหตุหนึ่งที่อาจทำให้ขั้วโลหะเสียสภาพไปคือ อุณหภูมิ
    ซึ่งโดยปกติโลหะที่ใช้ทำขั้วที่ติดกับชั้นสารกึ่งตัวนำนั้นไม่สามารถทนอุณหภูมิได้สูงนัก (ต่ำกว่า
    500 องศาเซลเซียส)
    แต่ที่อุณหภูมิห้องโลหะนี้จะไม่มีการเปลี่ยนแปลงเนื่องจากอุณหภูมิดังกล่าวได้
    การเสื่อมสภาพของขั้วโลหะนั้นจะไม่เกิดขึ้นถ้าอยู่ที่อุณหภูมิห้องและออกซิเจนไม่สามารถสัมผัสกับโลหะได้

  Si Diode ที่เก็บอยู่ในโกดังสินค้าของบริษัท
  เป็นอุปกรณ์ไม่ล้าสมัยและไม่มีอุปกรณ์อิเล็กทรอนิกส์อื่นใดมาทดแทนได้ เพราะเหตุผลทางวิชาการ
  ดังนี้

1.  เนื่องจาก Diode เป็นอุปกรณ์พื้นฐานสำหรับเครื่องใช้ไฟฟ้า เครื่องมืออิเล็กทรอนิกส์
    และคอมพิวเตอร์ทุกชนิด โดยเฉพาะในส่วนจ่ายไฟซึ่งเปลี่ยนไฟฟ้ากระแสสลับเป็นกระแสตรง
    ซึ่งมีการใช้วงจรดังกล่าวอย่างแพร่หลายมามากกว่า 20 ปี แสดงให้เห็นถึงความสำคัญของ
    Diode ซึ่งไม่มีอุปกรณ์อิเล็กทรอนิกส์อื่นใดมาทดแทนได้
    อีกทั้งยังนับเป็นอุปกรณ์อิเล็กทรอนิกส์ที่ทันสมัยตลอดมา

2.  ถึงแม้เทคโนโลยีการสร้างอุปกรณ์อิเล็กทรอนิกส์
    จะมีการเปลี่ยนแปลงไปอย่างรวดเร็วในปัจจุบัน
    มีการสร้างและปรับปรุงวงจรรวมหลายชนิดมาตลอดเวลา
    แต่อุปกรณ์เหล่านั้นจะมีฟังชั่นการใช้งานเฉพาะทางที่ออกแบบสำหรับควบคุมกลไกที่มีความซับซ้อนมาก
    จึงมีการพัฒนาตลอดเวลา อย่างไรก็ตามในภาคจ่ายยังจำเป็นต้องใช้ Si Diode
    ประกอบร่วมกับวงจรรวมเหล่านี้เหมือนเดิม นอกจากนั้นยังมีการนำไปใช้งานในหน้าที่อื่นๆ
    อีกเช่นการใช้เป็นส่วนป้องกันความเสียหายที่อาจเกิดขึ้นกับวงจรรวมเป็นต้น

3.  ในกรณีที่ต้องใช้กับอุปกรณ์ที่ต้องการกำลังสูง (High Power Devices)
    การเลือกใช้วงจรรวม (Integrated Circuit)
    เพียงลำพังจะไม่สามารถจ่ายกำลังสูงตามที่ต้องการได้ จำเป็นต้องใช้ Si Diode
    ประกอบร่วมในวงจร แต่ถ้าเลือกใช้เทคนิคทางวรจรแทนการใช้ Si Diode
    จะทำให้มีราคาต้นทุนที่สูงกว่าการใช้ Si Diode หลายเท่าตัว และยังก่อให้เกิดปัญหาอื่นๆ
    ตามมาอีก เช่น เกิดความร้อนสะสม เป็นต้น

4.  แม้ในปัจจุบันจะมีการวิจัยเพื่อหาวัสดุใหม่มาทดแทนซิลิคอน (Silicon) เช่น
    แกลเลี่ยมอาเซไนด์ (GaAs) หรือ

  ฟิลม์เพชร (Diamond Film) ก็ตาม แต่เมื่อเปรียบเทียบกับซิลิคอนแล้ว
  พบว่ากระบวนการสร้างยังมีความซับซ้อนมากกว่าซิลิคอน ทำให้ราคาต้นทุนที่สูงกว่าซิลิคอนมาก
  จึงยังไม่เหมาะสมที่จะนำวัสดุใหม่เหล่านั้นไปใช้ในการผลิต Diode แทนซิลิคอนในเชิงพาณิชย์

อย่างไรก็ตาม บริษัทฯ ได้มีมาตรการในเรื่องการบริหารสินค้าคงเหลืออย่างรัดกุมในปี 2554 ดังนี้
:

ในการวางแผนเพื่อการผลิตในปี 2554

1. บริษัทฯ มีการควบคุมการวางแผนการผลิตโดยให้ผลิตเสียไม่เกิน 5%
และนอกจากนี้ได้มีการควบคุมคุณภาพวัตถุดิบและควบคุมกระบวนการผลิตเพื่อให้ได้ Yield ≥ 95%
ในทุกกลุ่มผลิตภัณฑ์ ทั้งนี้เพื่อควบคุมไม่ให้มีสินค้าคงเหลือจากการผลิตเพิ่มขึ้น

สำหรับสินค้าคงเหลือที่คงค้างอยู่ก่อนปี 2554

1.  ให้ฝ่ายวางแผนและควบคุมการผลิตควมคุมสินค้าคงเหลือโดยแยกตาม ค่าไฟฟ้า และ Specs
    และให้กำหนดเป็น Part Number
    ไว้ให้พร้อมเพื่อให้สามารถนำสินค้าออกขายได้ตามคำสั่งซื้อทันที

2.  ให้ฝ่ายวางแผนและควบคุมการผลิต พิจารณานำสินค้ากึ่งสำเร็จรูปที่มีค่าไฟฟ้าและ
    Specifications ใกล้เคียงมาผลิตก่อนเป็นอันดับแรก

    1.  วัตถุดิบที่ไม่มีการเคลื่อนไหวได้มีการทดลองเพื่อให้สามารถนำมาผลิตสินค้ากลุ่มต่างๆ ได้

    2.  วัตถุดิบที่มี Specification ใกล้เคียงกัน ให้มีการศึกษาพัฒนาเพื่อนำมาใช้ทดแทนกันได้

3.  กำหนดให้ Testing Engineer คัดแยกและทดสอบสินค้าที่อยู่ใน Out Going Stock
    ให้มีคุณบัติพร้อมเพื่อการส่งมอบเมื่อมีคำสั่งซื้อ

บริษัทฯ มีนโยบายการบัญชีที่สำคัญสำหรับสินค้าคงเหลือ ดังนี้

1. บริษัทฯ ตีราคาสินค้าคงเหลือในราคาทุน ตามวิธีเข้าก่อน-ออกก่อนหรือมูลค่าสุทธิที่จะได้รับ แล้วแต่อย่างใดจะต่ำกว่า/2. ราคาทุนของสินค้าสำเร็จรูป และสินค้ากึ่งสำเร็จรูป ประกอบด้วยต้นทุนวัตถุดิบ ค่าแรงทางตรง และโสหุ้ยการผลิต

3. บริษัทฯ ใช้เกณฑ์การตั้งค่าเผื่อการลดมูลค่าของสินค้าสำเร็จรูปและกึ่งสำเร็จรูป ดังนี้

  ---------------------------------------- ------------------------------
  อายุสินค้า (ปี)                              อัตราค่าเผื่อ (%)

  ไม่เกิน 1 ปี                                0

  เกิน 1 ปี แต่ไม่เกิน 2 ปี                      10

  เกิน 2 ปี แต่ไม่เกิน 3 ปี                      20

  เกิน 3 ปี แต่ไม่เกิน 4 ปี                      30

  เกิน 4 ปี ขึ้นไป                             40
  ---------------------------------------- ------------------------------

4. เกณฑ์ Net Realizable Value (NRV) เพื่อหามูลค่าของสินค้าสำเร็จรูปและกึ่งสำเร็จรูปที่คาดว่าจะได้รับในอนาคต

ทั้งนี้ ผู้เชี่ยวชาญทางวิชาการให้ความเห็นเกี่ยวกับคุณสมบัติของสินค้าว่าไม่ล้าสมัยและมีคุณสมบัติทางไฟฟ้า

เหมือนเดิม

จำนวนสินค้าคงเหลือ และการตั้งเผื่อการลดมูลค่าของสินค้าของบริษัทฯ ณ 31 ธันวาคม 2554
มีดังนี้

(หน่วย : บาท)

+-----------------------------------------+-------------+-------------+
|                                         | 31 ธันวาคม   | 31 ธันวาคม   |
|                                         | 2554        | 2553        |
+-----------------------------------------+-------------+-------------+
| สินค้าสำเร็จรูป – มาตรฐานบริษัท               | 44          | 47          |
|                                         | ,997,615.70 | ,712,106.54 |
+-----------------------------------------+-------------+-------------+
| สินค้าสำเร็จรูป – มาตรฐานทั่วไป               | 32          | 31          |
|                                         | ,049,368.09 | ,182,417.30 |
+-----------------------------------------+-------------+-------------+
| รวมสินค้าสำเร็จรูป                          | 77          | 78          |
|                                         | ,046,983.79 | ,894,523.84 |
+-----------------------------------------+-------------+-------------+
| สินค้ากึ่งสำเร็จรูป                           | 155         | 165         |
|                                         | ,804,939.39 | ,523,772.50 |
+-----------------------------------------+-------------+-------------+
| งานระหว่างทำ                             | 26          | 18          |
|                                         | ,645,739.98 | ,832,850.17 |
+-----------------------------------------+-------------+-------------+
| วัตถุดิบทางตรง                             | 90          | 87          |
|                                         | ,147,946.10 | ,886,813.28 |
+-----------------------------------------+-------------+-------------+
| วัตถุดิบทางอ้อม                             | 4           | 6           |
|                                         | ,120,073.22 | ,984,370.08 |
+-----------------------------------------+-------------+-------------+
| วัสดุสิ้นเปลืองโรงงานและหีบห่อ                 | 5           | 5           |
|                                         | ,103,480.51 | ,478,586.56 |
+-----------------------------------------+-------------+-------------+
| รวม                                     | 358         | 363         |
|                                         | ,869,162.99 | ,600,916.43 |
+-----------------------------------------+-------------+-------------+
| หัก ค่าเผื่อการลดมูลค่าสินค้า                   | (52,        | (49,        |
|                                         | 423,661.25) | 709,402.40) |
+-----------------------------------------+-------------+-------------+
| สินค้าคงเหลือ – สุทธิ                        | 306         | 313         |
|                                         | ,445,501.74 | ,891,514.03 |
+-----------------------------------------+-------------+-------------+

จากการดำเนินงานที่ผ่านมา บริษัทฯ
ยังไม่เคยประสบปัญหาการขาดสภาพคล่องอันเนื่องมาจากสินค้าคงเหลือจำนวนมาก

-   ลูกหนี้การค้า

ในปี 2554 บริษัทฯ มีลูกหนี้การค้าต่างประเทศ จำนวน 62.84 ล้านบาท ลูกหนี้การค้าในประเทศ
จำนวน 5.17 ล้านบาท รวมลูกหนี้การค้าเท่ากับ 68.01 ล้านบาท
โดยเป็นลูกหนี้ที่อยู่ในกำหนดชำระจำนวน 33.38 ล้านบาท และลูกหนี้ที่เกินกำหนดชำระจำนวน
34.63 ล้านบาท มีการตั้งค่าเผื่อลูกหนี้สงสัยจะสูญไว้ จำนวน 8.89 ล้านบาท
สำหรับหนี้ที่เกินกำหนดชำระ ดังนี้

  (หน่วย : บาท)

+-----------------------------------------+-------------+-------------+
|                                         | 31 ธันวาคม   | 31 ธันวาคม   |
|                                         | 2554        | 2553        |
+-----------------------------------------+-------------+-------------+
| ยังไม่เกินกำหนด                            | 33          | 71          |
|                                         | ,385,353.11 | ,934,507.11 |
+-----------------------------------------+-------------+-------------+
| เกินกำหนดชำระ ตั้งแต่ 1 วัน ถึง 30 วัน         | 5           | 8           |
|                                         | ,664,915.25 | ,414,333.32 |
+-----------------------------------------+-------------+-------------+
| เกินกำหนดชำระ ตั้งแต่ 31 วัน ถึง 60 วัน        | 5           | 3           |
|                                         | ,392,160.93 | ,986,291.34 |
+-----------------------------------------+-------------+-------------+
| เกินกำหนดชำระ ตั้งแต่ 61 วัน ถึง 90 วัน        | 9           | 3           |
|                                         | ,634,485.08 | ,510,163.70 |
+-----------------------------------------+-------------+-------------+
| เกินกำหนดชำระ ตั้งแต่ 91 วัน ถึง 180 วัน       | 6           | 5           |
|                                         | ,600,372.18 | ,854,315.55 |
+-----------------------------------------+-------------+-------------+
| เกินกำหนดชำระ ตั้งแต่ 181 วัน ถึง 365 วัน      | 3           | 526,283.50  |
|                                         | ,027,321.29 |             |
+-----------------------------------------+-------------+-------------+
| เกินกำหนดมากกว่า 365 วัน ขึ้นไป              | 4           | 3           |
|                                         | ,310,455.24 | ,684,632.56 |
+-----------------------------------------+-------------+-------------+
| ลูกหนี้การค้าและลูกหนี้อื่น                      | 68          | 97          |
|                                         | ,015,063.08 | ,910,527.08 |
+-----------------------------------------+-------------+-------------+

ฝ่ายบริหารมีวิธีการควบคุมสินเชื่อของบริษัทฯ
โดยมีการกำหนดวงเงินสินเชื่อและพิจารณาความสามารถในการชำระหนี้สำหรับลูกค้าทั่วไป
แต่สำหรับตัวแทนจำหน่าย ซึ่งบริษัทฯ ได้ทำสัญญาแต่งตั้งตัวแทนจำหน่ายจำนวน 2 ราย
และไม่มีการทำสัญญาแต่งตั้งจำนวน 1 ราย เพื่อจำหน่ายสินค้าในต่างประเทศ
โดยมีกำหนดเวลาการชำระหนี้ภายใน 90 วัน นับแต่วันวางบิล (วางบิลทุกวันที่ 15
ของเดือนถัดไป) บริษัทฯ
ไม่มีการควบคุมวงเงินสินเชื่อเพราะฝ่ายบริหารเชื่อว่าจะไม่มีความเสี่ยงจากการที่ลูกหนี้การค้าตัวแทนจำหน่ายจะไม่ชำระหนี้
เพราะบริษัทฯ มีประวัติการซื้อขายมาเป็นเวลานาน และเพื่อ เพิ่มยอดขายให้สูงขึ้น บริษัทฯ
จึงไม่อยากจะการตัดโอกาสในการทำธุรกิจของตัวแทนจำหน่ายเอง
เพื่อให้โอกาสตัวแทนจำหน่ายในการเพิ่มยอดขาย บริษัทฯ จึงไม่กำหนดวงเงินสำหรับตัวแทนจำหน่าย

2.2 ความเสี่ยงจากการแข่งขัน

อุตสาหกรรม Discrete Semiconductors (อุปกรณ์สารกึ่งตัวนำ) ประกอบด้วย MOSFETs,
Diodes, Power Transistors, Thyristors และ Other Discrete
เป็นอุตสาหกรรมที่ผู้บริโภคเป็นนายของผลิตภัณฑ์
ผลประกอบการของธุรกิจนี้ขึ้นอยู่กับความต้องการของผู้บริโภคที่อยู่ปลายทาง (End Products)
ซึ่งได้แก่ความต้องการในการใช้สินค้าที่เป็นเครื่องใช้ไฟฟ้าและอิเล็กทรอนิกส์ทั้งหมดที่จะตอบสนองความต้องการของผู้บริโภคในด้านเทคโนโลยี

การแข่งขันในตลาดในปัจจุบัน ผู้ผลิตเครื่องใช้ไฟฟ้าและอิเล็กทรอนิกส์รายใหญ่ในตลาด
รวมทั้งผู้ผลิตภายใต้ Brand ที่มีชื่อเสียงจะใช้ชิ้นส่วนหรืออุปกรณ์เช่น Diodes
ที่ถูกกำหนดโดยบริษัทฯ ที่เป็นผู้ออกแบบและบริษัทที่เป็นเจ้าของสินค้ารายใหญ่เท่านั้น
ดังนั้นโอกาสในการขายของบริษัทฯ จึงขึ้นอยู่กับจุดเด่นทั้งในเรื่องคุณภาพ ราคา
และเงื่อนไขการส่งมอบ ที่จะทำให้ผู้ผลิตเครื่องใช้ไฟฟ้าและอิเล็กทรอนิกส์รายใหญ่ ตัดสินใจเลือก
Diodes ของบริษัทฯ นำไปใช้ในเครื่องใช้ไฟฟ้าและอิเล็กทรอนิกส์รายใหญ่ๆ ภายใต้ Brand
ที่มีชื่อเสียงในตลาด

อย่างไรก็ตามในการสร้างโอกาสในการขายในประเทศและในต่างประเทศ บริษัทฯ
มีงจุดแข็งในทางธุรกิจดังนี้

1.  ความเป็นเอกลักษณ์ในการดำเนินธุรกิจของบริษัท โดยที่ EIC เป็นผู้ผลิต Diodes
    เพียงอย่างเดียวตั้งแต่ปี 2533

ทำให้เกิดภาพลักษณ์ที่เป็นเอกลักษณ์ในการดำเนินธุรกิจของ EIC คือ Diodes ( Looking for
Diodes, Looking for EIC)

2.  จุดขายของ Diodes ซึ่งเป็นผลิตภัณฑ์หลักของ EIC เน้นที่คุณภาพ การส่งมอบที่รวดเร็ว และ
    ความหลากหลายครบถ้วนของผลิตภัณฑ์ EIC มี Part Numbers ของ Diodes มากที่สุด
    ในตลาด

3.  EIC เป็นผู้ผลิต Diodes ที่ผลิตทั้ง Wafer / Dice
    ซึ่งเป็นวัตถุดิบต้นน้ำใช้เองรายแรกและรายเดียวในประเทศ

( Diodes Manufacturer with Wafer Fab)

4.  EIC มีการพัฒนานวตกรรมในการนำเอา GPP WAFER หรือ Glass Passivated
    Processed Wafer มาใช้เป็นวัตถุดิบในการประกอบเป็น Diodes โดยที่ Glass
    Passivated Processed Wafer จะมีผลดีต่อคุณภาพของ Diode
    และการใช้งานโดยเฉพาะในตระกูล Zener Diodes, Rectifier , TVS and Bridge
    Rectifier มีผลทำให้ reverse breakdown voltage เพิ่มขึ้นประมาณ 10%
    ทำให้อายุการใช้งานได้นานขึ้นประมาณ 30% นอกจากนี้ยังมีผลทำให้สามารถลด reverse
    leakage at high temperatures และสำหรับ Diodes ในตระกูล TVS และ Zener
    Diodes จะมีผลทำให้ transient protection เพิ่มสูงขึ้นโดยประมาณ 12 %

5.  Glass Passivated Processed Wafer ยังเอื้อต่อการออกแบบได้หลากหลายมากขึ้น
    ซึ่งเป็นผลดีสำหรับลูกค้าซึ่งเป็นผู้ผลิตในทุกอุตสาหกรรม

6.  ในด้านสิ่งแวดล้อม Glass Passivated Processed Wafer จะช่วยลดการใช้สารเคมี
    โดยไม่ต้องมีกระบวนการ Etching จึงจะเป็นผลดีสำหรับชุมชน สังคมและสิ่งแวดล้อม

7.  แม้บริษัทฯ มีสินค้าคงเหลือจำนวนมาก แต่เป็นเรื่องจำเป็นเนื่องจากบริษัทฯ
    ต้องการจะสร้างจุดแข็งในเรื่องการส่ง

มอบที่รวดเร็วและความหลากหลายของผลิตภัณฑ์

8.  บริษัทฯ
    ได้รับการรับรองมาตรฐานครบวงจรตั้งแต่การออกแบบผลิตภัณฑ์จนถึงการบริการหลังการขายทั้ง
    ISO9001,

ISO 16949 และ ISO 14001 จึงมีโอกาสที่จะขยายธุรกิจสู่อุตสาหกรรมที่ต้องการ Diodes
ที่ต้องการการออกแบบเป็นพิเศษสำหรับอุตสาหกรรมนั้นๆ เช่น Aerospace, Automotive,
Solar Energy